Rasmus Prehn (S), 2014-05-28:
Nu var jeg også nødt til at skulle svare på et spørgsmål fra hr. Kristian Pihl Lorentzen.
Men jeg skal på vegne af Enhedslisten, Socialistisk Folkeparti, Det Radikale Venstre og Socialdemokraterne læse følgende op: Forslag til vedtagelse
»Folketinget konstaterer, at DSB’s materielsituation er uholdbar.
DSB vil ikke kunne levere et ordentligt produkt, hvis materielstrategien frem til 2025 baseres på de upålidelige og dårlige IC4-/IC2-tog.
Der skal derfor gives DSB mulighed for anskaffelse af erstatningsmateriel for IC4-/IC2-togene i det omfang, disse tog ikke indsættes i fjern- og regionaltrafikken som forventet.
Endvidere er der behov for en langsigtet materielstrategi for perioden efter 2025, hvor eltog for alvor kommer på banen.
Vi har jo lige hørt landets transportminister, der også er socialdemokrat, stå og sige, at det ikke er det, man gør.
Vi har lavet en togfond, der sikrer, at vi får en modernisering af dansk jernbane; vi får elektrificeret, vi får timeplan, og man er også i fuld gang med at lægge en strategi for materielsituationen.
Så nej, vil jeg sige til hr. Kristian Pihl Lorentzen, som nu er travlt optaget af at tale med andre frem for at høre på mit svar, vi kommer ikke til at basere fremtidens togdrift på IC-4.
Men man kan ikke bare afskrive det over natten, så vil man hænge på en stor udgift.
Er man heldig, har den søde togfører stillet en mælkekasse frem med røde termokander fra DSB, hvor der er kaffe, man kan tage en kop af, og det er jo med til at lindre selv den værste oplevelse med de her gamle tog.
Men fremtiden skal selvfølgelig være bedre.
Efter at regeringen sammen med andre gode partier har sikret togfondinvesteringen, vil det være sådan, at man i fremtiden kommer til at stige ind i et elektrisk højhastighedstog, der måske kan køre helt op mod 250 km/t.
Hvis man stiger på i Aalborg, kan man være i Aarhus 1 time efter, i København 3 timer efter.
Man vil kunne gå på internettet og passe sit arbejde eller se en film, eller man vil kunne læne sig tilbage og læse en god bog eller blunde lidt uden at blive forstyrret af bump fra gamle skinner.
De er nemlig nu blevet opgraderet.
Med Togfonden DK sikrer vi nemlig elektrificeringen af jernbanenettet, og vi sikrer timeplanen.
Hvad med togvogne og lokomotiver osv.?
Ja, det ligger så i forbindelse med, at der skal laves en kontrakt med DSB.
Der er ingen tvivl om, at der selvfølgelig skal lægges en langsigtet strategi for, hvordan det her skal håndteres.
Det har ministeren allerede redegjort for, nemlig at man knokler en vis del ud af bukserne inde hos DSB for at lave det her på en ordentlig måde.
Og når man så har en plan, der er klar, ja, så har ministeren også sikret, at det skal være sådan, at det bliver kvalitetssikret af eksterne kræfter – ikke noget med, at man bare tror, at det, man lige har fundet på i en hurtig vending, er godt nok; nej, det skal eksternt kvalitetssikres, så vi er bombesikre på, at vi ikke kommer til at tage forhastede beslutninger og kommer til at lave fejl, som det er set før.
For det er jo fuldstændig rigtigt, hvad bl.a. hr. Kristian Pihl Lorentzen har sagt her på talerstolen, nemlig at det ikke var heldigt med IC4-togene.
Det ville vi alle sammen helst have været foruden.
Det er derfor, det er godt, at den her regering med den tidligere minister på transportområdet sikrede Togfonden DK, så vi får andre boller på suppen; at vi ikke bare får løs snak og en masse løfter, men at vi rent faktisk får en håndtering af det her.
Vi kommer til i fremtiden at skulle foretage det største og mest ambitiøse indkøb af materiel og tog og lokomotiver, som er sket i generationer.
Det bliver virkelig, virkelig ambitiøst.
Derfor skal vi også være sikre på, at der er de rigtige betingelser i DSB.
Ministeren har redegjort for, at man arbejder meget målrettet og meget professionelt, meget dedikeret på at få ryddet op i DSB, sådan at de problemer, der har været med dårlig økonomi, bliver løst.
Derfor vil jeg gerne som Socialdemokraternes ordfører ikke bare rose bestyrelse og direktion og ledelse, men også rose de medarbejdere, som må holde for for at få de her ting til at hænge sammen.
Alle, der er i DSB, er i dag meget dedikerede til at få genrejst DSB, så vi får et stærkt DSB, der kan håndtere fremtidens udfordringer.
Der vil vi gerne sikre dem den bedste mulighed for også at håndtere materielsituationen, og vi glæder os til at få indgået en kontrakt om DSB og om, hvordan man kører tog i fremtiden, som også indeholder og inkluderer, hvordan vi får løst det her med togstrategien, materielstrategien, for det er der simpelt hen behov for.
Så vil oppositionen sige: Jamen det er meget godt med jeres langsigtede planer, og der sker først noget i 2020 eller 2025, men hvad med lige nu og her, hr. Rasmus Prehn, når du selv står og siger, at man kan stige på MR-tog?
Skal der ikke ske noget nu og her?
Men sagen er jo den, at den her regering faktisk har gjort noget på området.
Som ministeren gav udtryk for, har vi netop indkøbt dobbeltdækkertog, som sikrer, at vi halverer afhængigheden af IC4, og vi sender også det klare signal, at opstår der nye udfordringer, jamen så er vi klar til at gøre noget ved dem.
Jeg vil gerne have lov at læse mit forslag til vedtagelse op.